Ján IV. (konštantínopolský patriarcha)

Svätý Ján IV. Nésteutes (iné mená: Ján IV. Neustét, cirkevne: Ján Pôstnik, ;* 6. storočie/medzi 500 až 530JOHN IV the Faster. In:, Konštantínopol† 2. september 595, Konštantínopol) bol konštantínopolský ekumenický patriarcha v rokoch 582595. Podieľal sa zmiernení teologických sporov medzi ortodoxiou a monofyzitmi. V roku 588 prijal na synode ako oficiálny titul ekumenického patriarchu.Saint John the Faster In: Konštantínopolský patriarchát In: JOHN IV NESTEUTES In:  Pravoslávnou a gréckokatolíckou cirkvou je uctievaný ako svätý, jeho sviatok pripadá na 2. septembra a 18. februára. Jeho prezývka Nésteutes/Pôstnik vznikla preto, že žil prísne asketickým životom a na konci života vlastnil iba všedný plášť, slabú prikrývku a drevený slamník. Ostatné statky mal zastaviť za peniaze pre chudobných. Jeho biografiu spísal ekklésiekdikos Fóteinos.

 Životopis 
Ján sa narodil a vyrastal v Konštantínopole.John the Faster In: Podľa konštantínopolského synaxaria bol pôvodne minciar. Nevedno kedy sa však stal blízkym patriarchovi Jánovi III., ktorý ho vysvätil za diakona Chrámu Božej múdrosti a zveril mu úrad sakellaria. Ako favorit byzantských cisárov Maurikia a Tiberia II. bol v roku 582 menovaný konštantínopolským patriarchom.

V roku 588 na miestnej synode prijal oficiálne titul ekumenického patriarchu (Oikúmenikó Patriarchío Konstantinúpoleos Nea Romi), čo síce historicky posilnilo postavenie Konštantínopola voči ostatným patriarchátom, no zároveň vyvolalo spory s pápežmi Pelagiom II. a Gregorom I. V reakcii na to začal Gregor I. používať skromný titul sluha sluhov Božích (servus servorum Dei). Podľa mnohých názorov však samotný titul nemusel mať žiadne mocenské či jurisdikčné ambície. Bol používaný aj skôr a mal skôr vypovedať o osobitnom vzťahu konštantínopolského arcibiskupa k cisárom a ich dvoru.JOHN IV THE FASTER, PATRIARCH In:JOHN THE FASTER, In:  Zomrel v roku 595 v nesmiernej chudobe, pre ktorú bol známy.

 Dielo 
Zachovala sa len malá časť jeho diela a jeho skutočný pôvod je neistý. Patrí doň najmä dlhá reč o pokání a miernosti (Sermo de paenitentia et continentia et virginitate), ktorá je zbierkou citácií Jána Zlatoústeho a jemu pripisovaných materiálov. Reč bola preložená do viacerých jazykov (koptčina, sýrčina, gruzínčina, cirkevná slovančina). Nésteutovi je tiež pripisovaných niekoľko penitenciálov (Canonarium, Didascalia Patrum, Canonicum), ktoré sú však neskoršími dielami. Pravidlá Jána Pôstnika (Syntagma XIV titulorum) patria k druhotným prameňom kánonického práva Pravoslávnej cirkvi. Zachovali sa tri revízie pravidiel a jedna bola preložená aj do cirkevnej slovančiny. Ich pôvod je však tiež neistý.

 Referencie 

 Externé odkazy 
 John IV of Constantinople na OrthodoxWiki (po anglicky)

Kategória:Konštantínopolskí ekumenickí patriarchovia
Kategória:Byzantskí spisovatelia
Kategória:Úmrtia v 595
Kategória:Úmrtia 2. septembra
Kategória:Pravoslávni svätci